दिल्ली में मर्सिडीज ने पुलिसवालों को रौंदा, एक की मौत  
राजधानी के पश्चिम विहार इलाके में सुबह डेढ़ बजे तेज रफ्तार मर्सिडीज कार ने दो पुलिसवालों को कुचल दिया। हादसे में एक पुलिसवाले की मौत हो गई जबकि दूसरे की हालत गंभीर बनी हुई है।
दिल्ली में तेज रफ्तार मर्सिडीज कार ने दो पुलिसवालों को कुचल दिया है। हादसे में एक पुलिसवाले की मौत हो गई जबकि दूसरे की हालत गंभीर बनी हुई है। हादसा आज तड़के दिल्ली के पश्चिम विहार इलाके में हुआ जब बाइक पर गश्त कर रहे पुलिसवालों को पीछे से तेज रफ्तार मर्सिडीज कार ने टक्कर मार दी। टक्कर इतनी जोरदार थी कि 39 साल के कॉन्सटेबल दीपक सिंह चौहान की मौके पर ही मौत हो गई जबकि कॉन्स्टेबल अमित बुरी तरह से जख्मी हो गए।
पुलिस ने मर्सिडीज चलाने वाले आरोपी गुरदीप को आईपीसी की धारा 304 A के तहत गिरफ्तार कर लिया है। हादसा उस वक्त हुआ जब दिल्ली में रेस्तरां चेन चलाने वाला गुरप्रीत अपनी एक दोस्त को पश्चिम विहार में छोड़ कर लौट रहा था। तभी उसने चेक पोस्ट पर तैनात पुलिसवालों की बाइक को टक्कर मार दी। टक्कर मारने के बाद भी गुरप्रीत ने वहां रुकना मुनासिब नहीं समझा और मौके से फरार हो गया। गुरप्रीत का सुराग ढूंढते−ढूंढते पुलिसवाले उस सोसाइटी तक पहुंच गए जहां उसने हादसे को अंजाम देने से पहले अपनी दोस्त को छोड़ा था। इसी सोसाइटी के गेस्ट रजिस्टर से पुलिस को गुरदीप का पता मिल गया। बाद में पुलिस ने गुरदीप को साकेत से गिरफ्तार कर लिया।    

पुलिस ने मर्सिडीज चलाने वाले आरोपी गुरदीप को आईपीसी की धारा 304 A के तहत गिरफ्तार कर लिया है। हादसा उस वक्त हुआ जब दिल्ली में रेस्तरां चेन चलाने वाला गुरप्रीत अपनी एक दोस्त को पश्चिम विहार में छोड़ कर लौट रहा था। तभी उसने चेक पोस्ट पर तैनात पुलिसवालों की बाइक को टक्कर मार दी। टक्कर मारने के बाद भी गुरप्रीत ने वहां रुकना मुनासिब नहीं समझा और मौके से फरार हो गया। गुरप्रीत का सुराग ढूंढते−ढूंढते पुलिसवाले उस सोसाइटी तक पहुंच गए जहां उसने हादसे को अंजाम देने से पहले अपनी दोस्त को छोड़ा था। इसी सोसाइटी के गेस्ट रजिस्टर से पुलिस को गुरदीप का पता मिल गया। बाद में पुलिस ने गुरदीप को साकेत से गिरफ्तार कर लिया।